קמילה שמסי

קמילה שמסי (באנגלית: Kamila Shamsie; נולדה ב-13 באוגוסט 1973) היא סופרת פקיסטנית-בריטית, מוסלמית המתגוררת בלונדון וקראצ'י. היא ידועה בזכות רומן עטור הפרסים "בית אש" .

 ביוגרפיה 
שמסי נולדה למשפחה אמידה של אינטלקטואלים בפקיסטן. אמה היא העיתונאית והעורכת מוניזה שמסי , דודתה הגדולה הייתה הסופרת עטיה הוסיין  והיא נכדתה של כותבת ספרי הזיכרונות ג'הנרה חביבולה.
היא גדלה בקראצ'י, שם למדה בבית ספר אנגלי פרטי. היא בעלת תואר ראשון בכתיבה יוצרת ממכללת המילטון בניו יורק  ותואר שני בתוכנית MFA למשוררים וסופרים באוניברסיטת אמהרסט, מסצ'וסטס  שם הושפעה על ידי המשורר הקשמירי אגא שאהיד עלי .

שמסי מצהירה שהיא מחשיבה עצמה מוסלמית. בשנת 2007 עברה ללונדון והיא בעלת אזרחות כפולה של בריטניה ופקיסטן.

 כתיבה 
שמסי כותבת על ההיסטוריה של פקיסטן במאה העשרים בספריה.

את הרומן הראשון שלה, "העיר ליד הים" (במקור: "The City by the Sea") כתבה בעודה עדיין בקולג' והוא ראה אור בשנת 1998 כשהייתה בת 25. הספר היה מועמד לג'ון לולילין רייס  בבריטניה, ושמסי קיבלה את פרס ראש הממשלה לספרות בפקיסטן בשנת 1999.

הרומן השני שלה, "מלח וזעפרן" (במקור: "Salt and Saffron") יצא בשנת 2000 ובעקבותיו נבחרה לאחת מ-21 סופריה של אורנג' של המאה ה-21. הספר עוסק בכוחם של סיפורים שהופכים למיתוסים ונכנסים לספרי ההיסטוריה, דרך סיפורם של בני משפחת דארד הפקיסטנית. הוא תורגם לעברית בהוצאת כנרת זמורה-ביתן דביר ב-2003.

הרומן השלישי שלה, "קרטוגרפיה" (במקור: "Kartography") יצא ב-2000, זכה לשבחים ביקורתיים נרחבים והיה מועמד לרשימת הפרסים של ג'ון לולילין רייס בבריטניה. גם "קרטוגרפיה" וגם הרומן הבא שלה, "פסוקים שבורים" (במקור: "Broken verses", 2005) זכו בפרס פטראס בוכארי  מטעם האקדמיה לכתיבה בפקיסטן.

הרומן החמישי שלה "צללים צרובים" (במקור: Burnt Shadows) שיצא ב-2009 ותורגם לעברית בהוצאת כתר ב-2010 היה מועמד לפרס לסיפורת מאת נשים וזכה בפרס אניספילד-וולף לפרוזה."Kamila Shamsie | Burnt Shadows", Anisfiels-Wolf Book Awards. "צללים צרובים" הוא סיפור משפתחתי שעלילתו נפרשת מיפן והודו שאחרי מלחמת העולם השנייה ועד ניו יורק ואפגניסטן שאחרי ספטמבר 2001.

"אלוהים בכל אבן" (במקור: "A God in Every Stone"  2004) הועמד לפרס וולטר סקוט  לשנת 2015 ופרס לסיפורת מאת נשים.

הרומן השביעי שלה, "בית אש" (במקור: Home Fire), היה מועמד לפרס מאן בוקר לשנת 2017 ובשנת 2018 זכה בפרס לסיפורת מאת נשים.Flood, Alison (6 June 2018), "Kamila Shamsie wins Women's prize for fiction for 'story of our times'", The Guardian. הספר מספר את סיפורו של בחור פקיסטני הנופל טרף למגייסים של דאעש כיוון שהוא רוצה להתאחד עם האב שאיבד, לחוש הגשמה עצמית ולהשתייך לקהילה המסורה כביכול לטובתו של העולם.

שני ספריה האחרונים של שמסי לא תורגמו לעברית אף על פי שהוצאת כתר ניסתה לרכוש את הזכות לתרגומם. הסופרת סרבה לאפשר את התרגום וזאת מפני שהיא תומכת בקריאה הפלסטינית לחרם על ישראל.

בשנת 2009 תרמה שמסי את הסיפור הקצר "טורסו המדבר" לפרויקט Ox-Tales  של אוקספם - ארבעה אוספים שנכתבו על ידי 38 סופרים וסופרות. סיפורה פורסם ב"אוסף האוויר"."The Desert Torso" – A short story from the OX-Tales series/ היא משתתפת בפסטיבלים ספרותיים כגון, פסטיבל הספרות בג'איפור 2011, שם דיברה על סגנון הכתיבה שלה ופסטיבל הספרות בסרייבו בו דיברה על הצורה שבה היא מלווה בספריה את ההיסטוריה של פקיסטן במאה העשרים.

היא השתתפה בפרויקט של תיאטרון בוש  ב-2011 בשם" שישים ושישה ספרים" עם יצירה על המבוססת על תרגום המלך ג'יימס. בשנת 2013 היא נכללה ברשימת 20 הסופרים הבריטיים הצעירים הצובים ביותר של כתב העת הספרותי גרנטה.Best of Young British Novelists 4, Granta 123.

בשנת 2012 היא הצטרפה לנבחרת הסופרים בקריקט, אף על פי שהיא מעולם לא שיחקה את המשחק. היא כתבה פרק בספר The Authors XI: A Season of English Cricket from Hackney to Hambledon (2013), שנכתב במשותף על ידי חברי הנבחרת כדי לתעד את העונה הראשונה שלהם יחד.

היא חברה באגודה המלכותית לספרות.

 פרסים 
 1999: פרס ראש הממשלה לספרות בפקיסטן על "עיר ליד הים"
 2002: פרס פטראס בוכארי מטעם האקדמיה לכתיבה בפקיסטן על "קרטוגרפיה"
 2005: פרס פטראס בוכארי, על "פסוקים שבורים"
 2010: פרס אניספילד-וולף לפרוזה, עבור "צללים שרופים"
 2018: פרס לסיפורת מאת נשים, על "בית אש""Announcing the 2018 Women’s Prize winner!", Women's Prize for Fiction

ב-6 בספטמבר 2019 נבחרה על ידי עיריית דורטמונד, גרמניה, כזוכת פרס נלי זק"ש לספרות  המוענק מדי שנתיים על עבודה ספרותית התורמת לקידום הבנה בין תרבויות ועמים. הבחירה ספגה ביקורת ולאחר לחץ חזרו בהם השופטים מהחלטתם מפני ששמסי תומכת מוצהרת ב-BDS. מספר פעילים ואנשי תרבות חתמו על עצומת תמיכה בשמסי, בין החתומים היו גם ישראלים כמו ניר אלון

 קישורים חיצוניים 

 מאמרים שכתבה קמילה שמסי לגרדיאן

 הערות שוליים 

קטגוריה:חברות האגודה המלכותית לספרות
קטגוריה:סופרות פקיסטניות
קטגוריה:סופרות בריטיות
קטגוריה:סופרים בריטים
קטגוריה:בוגרי מכללת המילטון
קטגוריה:בוגרות אוניברסיטת מסצ'וסטס אמהרסט
קטגוריה:בוגרי אוניברסיטת מסצ'וסטס אמהרסט
קטגוריה:זוכות פרס לסיפורת מאת נשים
קטגוריה:זוכי פרסים לספרות
קטגוריה:זוכי פרס אניספילד-וולף
קטגוריה:זוכות פרס 100 נשים (BBC)
קטגוריה:מהגרות לממלכה המאוחדת
קטגוריה:מהגרים מפקסיטן לממלכה המאוחדת
קטגוריה:בריטיות שנולדו ב-1973
קטגוריה:בריטים שנולדו ב-1973